На основу члана 34. став 1. тачка 10. Статута општине Бечеј („Службени лист општине Бечеј“ број 5/2019 ) Скупштина општине Бечеј је на XXV седници одржаној дана 23.05.2022. године донела

**Решење**

**о давању сагласности на одлуку надзорног одбора ЈП „Топлана“ Бечеј број 967/22**

**Члан 1.**

Даје се сагласност на одлуку надзорног одбора ЈП „Топлана“ Бечеј број 967/22 донету на 113. седници, 1. сазива, одржаној дана 12.05.2022. године, која је саставни део овог решења, а односи се на инвестицију:

„Kоришћење геотермалне енергије уградњом топлотне пумпе и котла за сагоревање метанског гаса у систему даљинског грејања Бечеја“.

**Члан 2.**

Општина Бечеј ће предузети све мере и активности из домена својих надлежности како би Министарству рударства и енергетике, Европској банци за обнову и развој, Консултанту и ЈП „Топлани“ Бечеј омогућила правовремену припрему и реализацију Пројекта.

**Члан 3.**

Ово решење објавити у „Службеном листу општине Бечеј“.

Образложење:

ЈП „Топлана“ Бечеј се дана 13.05.2022. године обратила оснивачу ради давања сагласности предузећу да учествује у пројекту под називом „Обновљиви извори енергије у системима даљинског грејања у Србији“ који заједнички спроводе Министарство рударства и енергетике и Европска банка за обнову и развој, са одлуком надзорног одбора број 967/22 са 113. седницие 1. сазива, одржане дана 12.05.2022. године.

На основу члана 34. став 1. тачка 10. Статута општине Бечеј скупштина општине, у складу са законом оснива јавна предузећа и друштва капитала за обављање делатности од општег интереса у складу са законом и овим статутом, даје сагласности на законом одређене опште и друге правне акте и радње јавног предузећа, односно друштва капитала, ради заштите општег интереса.

Општинско веће општине Бечеј је на 89. седници одржаној дана 19.05.2022. године размотрило извештај Европске банке за обнову и развој, одлуку надзорног одбора и утврдило предлог решења о давању сагласности на исти.

На основу изнетог и цитираних одредби прописа, Скупштина општине Бечеј је размотрила извештај Европске банке за обнову и развој, одлуку надзорног одбора и предлог решења о давању сагласности на исти и донела решење као у диспозитиву.

Република Србија

Аутономна Покрајина Војводина ЗАМЕНИК ПРЕДСЕДНИКА СКУПШТИНЕ

Општина Бечеј

СКУПШТИНА ОПШТИНЕ БЕЧЕЈ

Број: I 023-45/2022 мр Ненад Томашевић

Дана: 23.05.2022. године

Б Е Ч Е Ј